חנוכייה

חנוכייה מצופה בכסף
חֲנֻכִּיָּה היא תשמיש מצווה יהודי שבו נוהגים להדליק את הנרות בחג החנוכה. החנוכייה בנויה כמנורה בעלת שמונה קנים, וקנה נוסף לצורך הנחת השמש, בדומה אך שונה למנורת בית המקדש, בה היו רק שבעה קנים.

== שמות ==
המילה "חנוקיאה" רווחה בקרב היהודים הספרדים בישראל ובארצות הבלקן, והמילה "חֲנֻכִּיָּה" נכנסה לעברית בסוף המאה ה-19 בירושלים על ידי חמדה בן-יהודה, אשתו של אליעזר בן-יהודה.

במקורות וברוב ספרי ההלכה, היא נקראת "מנורת חֲנֻכָּה" ובקיצור "מנורה", וכך עדיין מקובל לקרוא לה מחוץ לישראל.

== הדלקת נרות חנוכה ==

מנהג הדלקת נרות בחנוכייה הונהג כסמל לציון חנוכת בית המקדש שכלל גם את חידוש הדלקת הנרות במנורה (בה נעשה נס פך השמן) בידי החשמונאים במאה ה-2 לפנה"ס, לאחר שהצליחו לכבוש מחדש את בית המקדש השני מידי הכובשים היוונים.

מצווה להדליק נרות בחנוכייה ולפרסם את נס פך השמן ברבים (פרסומי ניסא) לזכר ניצחון המכבים על היוונים. ולכן נוהגים להניח את החנוכייה בחלון הבית או בפתח הדלת, כדי שייראו מבחוץ. בבתים מסוימים מותקנים ביתני ברזל או מתכת קטנים שניתן להניח בהם את החנוכייה כך שתיראה לעוברים ברחוב ועדיין תישמר מפני פגעים שונים. אם הדבר לא מתאפשר, ניתן להניח את החנוכייה בתוך הבית, סמוך לדלת הכניסה, בצד שמאל של הנכנס. זמן ההדלקה הוא מצאת הכוכבים עד שתכלה רגל מהשוק, כלומר: ההדלקה צריכה להיות בזמן שעדיין מסתובבים אנשים בחוץ.

== מבנה ==
חנוכיה מתימן במבנה הקדוםהחנוכייה בימי קדם הייתה שורת מנורות שמן עשויות מחרס או מתכת שהוצבו זו בסמוך לזו, או מנורה אחת עגולה בעלת שמונה פתחי פתילות. בימי הביניים התפתחו חנוכיית המתכת האשכנזית וחנוכיית החרס הספרדית. בספרד הוסיפו לחנוכייה קיר אחורי ששימש לתלייתה, בגרמניה עשו שימוש לראשונה בנברשת עומדת בעלת שמונה קנים בתוספת כן מוגבה עבור השמש, צורה זו כנראה בהשפעת מנורת בית המקדש, בתימן השתמשו בקערת אבן (עשויה מאבן מיוחדת) בעלת חריצים סביב עיגולה.

שימוש בחנוכייה העשויה מכסף כהידור מצווה נזכר במאה ה-16, בספרו של רבי משה בן מכיר, סדר היום, הרב אברהם אזולאי כתב חמש עשרה דרגות בהידור חומר החנוכייה.

כיום לרוב החנוכייה מורכבת משמונה קנים המותאמים לקבלת שמונה נרות, וכן קנה נוסף המיועד ל'שַמָּש' - על מנת שאם ישתמשו לאור החנוכייה, יהיה זה לאורו של השמש, ולא לאור שאר הנרות שאסור להשתמש לאורם. כמו כן הוא משמש להדלקת יתר הנרות.

הסיבה שבחנוכייה ישנם שמונה נרות הוא מפני שחג החנוכה הוא שמונה ימים זכר לנס פך השמן, ותיקנו להדליק ביום הראשון נר אחד, ובכל יום ויום להוסיף עוד נר.

בחנוכייה כשרה כל שמונת הנרות עומדים בקו ישר, בגובה אחיד, ואילו על השמש להיות נבדל מיתר הנרות באופן כלשהו, לדוגמה בגובה שונה או במרחק מסוים משאר הנרות.

בחסידות חב"ד, יש הנוהגים להשתמש בחנוכיות עם קנים אלכסוניים ולא מעוגלים בהשראת צורת מנורת המקדש. שכן הרבי האחרון מנחם מנדל שניאורסון סובר כמו הרמב"ם שקני המנורה היו אלכסוניים ולא מעוגלים.

בישראל ובגולה נהוג בגני הילדים ליצור עם הילדים חנוכיות פשוטות לנרות שעווה דקים שבהן משתמשים הילדים במהלך החג.

==גלריית חנוכיות==
<gallery>
קובץ:Menora, germany 20 c.jpg|מנורה מכסף, עבודת פיליגרן, גרמניה המאה ה-20
קובץ:חנוכייה מאבן וברזל.jpg|חנוכייה עשויה מאבן וברזל, יצירת האמן אסף קדרון
קובץ:Tiffany glasswork Hanukkah menora02.jpg|חנוכייה מודרנית מזכוכית
קובץ:חנוכיה בכותל המערבי.jpg|חנוכייה דולקת בכותל המערבי
קובץ:Maurice Ascalon Menorah Pal-Bell 2.jpg|חנוכייה שתכנן האמן מוריס אשקלון, סביבות 1948
קובץ:Hanukkah menorah, Russia, 1890, brass, National Museum of American Jewish History.JPG|חנוכייה רוסית, סוף המאה ה-19
קובץ:Candles in "Hanuki'ya" during Hanukkah - Jewish holiday.jpg|חנוכייה על אדן חלון, 2022
קובץ:Hanukiah IMG 1828.JPG|חנוכייה ממרוקו או מלוב,<ref></ref> שלהי המאה ה-18
קובץ:PikiWiki Israel 12112 menorah sculptuer at mount herzl.jpg|פסל חנוכייה בהר הרצל
קובץ:Chanukija.jpg|חנוכייה בקרקוב
קובץ:Art Chanukah Menorah.jpg|חנוכייה מעוצבת עם דמויות חסידים
קובץ:WLA jewishmuseum brass Hanukkah lamp.jpg|חנוכייה מהמאה ה-19, מוצגת במוזיאון היהודי בניו-יורק, עם מוטיבים מקהילות צפון אפריקה - כגון חמסה, קשתות ועוד
קובץ:Chanukkiyah - Tempio Maggiore di Roma.JPG|חנוכייה בחצר בית הכנסת הגדול של רומא
קובץ:HanukkiyaHabad.jpg|רכב נושא חנוכייה של צעירי חב"ד, בבחינת פרסום נס החנוכה
קובץ:Lubavitch Toronto.jpg|חנוכייה ציבורית שהוצבה על ידי בית חב"ד בטורונטו
קובץ:Chanukka Karlsruhe 3.jpg|חנוכיה מחוץ לארמון בעיר קרלסרוהה, גרמניה
קובץ:חנוכיה 2 שמשים יהדות חלב.jpg|מנהג חלק מיהודי חלב בסוריה, להדליק שני שמשים
קובץ:Gay Menorah (5879470138).jpg|חנוכיית גאווה
קובץ:תיתורא נר8.jpg|מאגר המים שעל גבעת התיתורה במודיעין, הופך בחנוכה לחנוכייה ענקית. צולם בנר שמיני של חנוכה
קובץ:Pride Minyan.jpg|המניין הגאה במרכז הגאה בשבת השנייה של חגיגות חג החנוכה ה'תש"ע לצד חנוכייה דולקת
קובץ:PikiWiki Israel 85179 an electric menorah in the ramat gan national park.jpg|חנוכית ענק בפארק הלאומי רמת גן, 2021
קובץ:Hanukkah Menorah at Jaffa Beach 04.jpg|חנוכיית ענק שהוצבה כאות הזדהות ובמחווה לחטופים, כולל שלט Bring Them Home NOW. טיילת יפו, 2023
</gallery>

== ראו גם ==
* נס פך השמן
* המנורה

== לקריאה נוספת ==
* אורה יפה (עיצוב), אדריכלות במנורת החנוכה: השתקפות צורות ארכיטקטוניות במנורת החנוכה מתוך אוסף מנורות חנוכה במוזיאון ישראל, מוזיאון ישראל, 1979. 

==קישורים חיצוניים==

* [http://ph.yhb.org.il/05-12-11/ הלכות חנוכייה כשרה ופסולה], הרב אליעזר מלמד, מתוך אתר פניני הלכה.
* [http://cms.education.gov.il/EducationCMS/Units/Moe/Hanuka/Hanukiya/ חנוכייה], באתר של משרד החינוך
* [https://web.archive.org/web/20071121101812/http://www.tzafonet.org.il/kehil/omanut/hanuka/ חנוכיות], באתר "צפונט"
* 
* [http://www.yadvashem.org/yv/he/exhibitions/bearing-witness/hanukkah-menorah-willy-tal.asp בעל החנוכייה נרצח בשואה - החנוכייה שרדה], מתוך התערוכה "עדים דוממים: סיפורי חפצים מאוסף מוזיאון יד ושם", באתר יד ושם
* [http://www1.yadvashem.org/yv/he/exhibitions/hanukkah/photos_during.asp?WT.mc_id=wiki תצלומי הדלקת חנוכיות מתקופת השואה], מתוך התערוכה "חג החנוכה לפני השואה, בתקופת השואה ולאחריה" באתר יד ושם
* 
* [https://www.youtube.com/watch?v=pG5o2iJnLMg#t=335 תערוכת חנוכיות] במוזיאון תל אביב, יומני כרמל ינואר 1951 <small>(התחלה 5:35)</small>
* [https://www.anumuseum.org.il/he/בלוג-בית-התפוצות/אור-יקרות-החנוכיות-היקרות-בעולם/ אור יקרות - החנוכיות היקרות בעולם], באתר בית התפוצות, דצמבר 2016
* אסתר גולדנברג, [http://hebrew-academy.org.il/wp-content/uploads/goldenberg.pdf הנגה"שים, מנורת החנוכה והמילון העברי], לשוננו לעם מד, תשנ"ג, עמ' 3–11
* 
* 

==הערות שוליים==

קטגוריה:חנוכה
קטגוריה:תשמישי מצווה
קטגוריה:נרות חנוכה